EELNÕU
NARVA LINNAVALITSUS
KORRALDUS
Narva									____.08.2022.a nr ________-k
Avaliku konkursi väljakuulutamine Narva linna Sotsiaalabiameti 
direktori vaba ametikoha täitmiseks
1. Asjaolud ja menetluse käik
Narva Linnavalitsuse 17.08.2022 korraldusega nr 594-k võeti vastu otsus vabastada omal soovil teenistusest 19.08.2022 Narva linna Sotsiaalabiameti direktor Jelena Vassiljeva.
2. Õiguslikud alused
2.1. Avaliku teenistuse seaduse § 16 lõike 1 alusel vaba ametikoht täidetakse avaliku konkursi korras.
2.2. Juhindudes avaliku teenistuse seaduse § 17 lõikest 1 tuleb avaliku konkursi korraldamisel vabast või vabanevast ametikohast teatada ametiasutuse ja avaliku teenistuse kesksel veebilehel. Kandidaatide taotluste esitamise tähtaeg ei tohi olla lühem kui 14 kalendripäeva avaliku teenistuse kesksel veebilehel konkursikuulutuse avaldamise päevast arvates.
2.3. Narva linna Sotsiaalabiameti põhimääruse § 5 lõike 2 alusel ametit juhib direktor, kelle nimetab ametisse ja vabastab ametist linnavalitsus linnapea ettepanekul.
3. Otsus
3.1. Kuulutada välja avalik konkurss Narva linna Sotsiaalabiameti direktori ametikoha täitmiseks.
3.2. Konkursiteade avaldatakse Narva linna veebilehel ja avaliku teenistuse kesksel veebilehel.
3.3. Konkursiteade peab sisaldama järgmisi andmeid:
3.3.1. konkursikorras täidetava ametikoha nimetus;
3.3.2. teenistusülesannete lühikirjeldust;
3.3.3. kandidaadile esitatavad nõuded:
· magistrikraad või sellega võrdsustatud haridustase soovitavalt sotsiaaltöövaldkonnas;
· vähemalt kolmeaastane juhtimiskogemus ametikoha töövaldkonnas;
· teadmised kohaliku omavalitsuse korraldusest, seda reguleerivatest õigusaktidest ning oma töövaldkonda reguleeritavatest õigusaktidest ja parimast praktikast ning oskus neid teenistusülesannete täitmisel rakendada;
· eesti keele valdamine C1-tasemel ja vene ning inglise keele oskus suhtlustasemel;
· [bookmark: _GoBack]arvutioskus, sealhulgas ametikohal vajalike teksti- ja tabeltöötlusprogrammide ning teiste tööks vajalike arvutiprogrammide ja andmekogude kasutamise oskus;
3.3.4. avalduse esitamise tähtaeg ja viis;
3.3.5. koos avaldusega esitatavate dokumentide loetelu.
3.4. Kinnitada konkursikomisjon järgmises koosseisus:
Katri Raik		– linnapea, komisjoni esimees;
Irina Smirnova	– abilinnapea;
Jelena Golubeva	– Rahandusameti direktor, linnavalitsuse liige;
Natalia Umarova	- linnavolikogu aseesimees.
3.5. Kandidaadi haridus ja töökogemus peavad vastama avaliku teenistuse seaduse § 14 lõigetele 1 ja 2 ning Narva Linnavolikogu 23.04.2015 määruse nr 13 „Nõuded ametnike haridusele, töökogemusele, teadmistele ja oskustele“ nõuetele.
3.6. Kandidaat esitab komisjonile järgmised dokumendid:
· sooviavaldus;
· CV;
· allkirjastatud kinnitus, et kandidaat vastab ametikohale astumiseks seaduses sätestatud nõuetele;
· töökohale esitatud nõuetele vastavust tõendavate dokumentide koopiad (tunnistus või diplom vajaliku hariduse kohta);
· isikut tõendava dokumendi koopia;
· muud enda poolt oluliseks ja informatiivseks peetavad dokumendid.
3.7. Dokumendid tuleb saata digitaalselt allkirjastatult e-posti teel aadressile konkurss@narva.ee.
3.8. Dokumendid tuleb esitada hiljemalt 15.09.2022.
4. Rakendussätted
4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2. Korraldus jõustub seadusega sätestatud korras.


Katri Raik
Linnapea								Üllar Kaljuste
									Linnasekretär
